Η **Φενέρμπαχτσε** (τουρκικά: *Fenerbahçe*) είναι τουρκική επαγγελματική ομάδα καλαθοσφαίρισης .Εδρεύει στην περιοχή Καντίκιοϊ της Κωνσταντινούπολης στην Τουρκία. Από το 2006 έως και το 2015, ήταν γνωστή με τη διακριτική της ονομασία *Φενέρμπαχτσε Ούλκερ* (Fenerbahçe Ülker) λόγω της χορηγίας της από τη βιομηχανία τροφίμων Ülker. Από το 2017 έως και το 2018, ήταν γνωστή ως *Φενέρμπαχτσε Ντογούς* (Fenerbahçe Doğuş) λόγω χορηγίας.

Ιστορία
-------

Το τμήμα καλαθοσφαίρισης ανδρών της Φενέρμπαχτσε ιδρύθηκε το 1913 και σημείωσε σημαντική επιτυχία, από τον ερχομό του αθλήματος στην Τουρκία. Η Φενερμπαχτσέ κέρδισε τίτλους σε εθνικό επίπεδο το 1957, το 1959 και το 1965, λίγο πριν από την ίδρυση της Τουρκικής Λίγκας το 1966 και πήρε μέρος στην Ευρωλίγκα το 1960 και το 1966. Οι οπαδοί της χρειάστηκε να περιμένουν μέχρι το 1991 για άλλο ένα τίτλο, όταν ο Λεβέντ Τοπσακάλ, ο Λάρρυ, ο Ρότσαρντ και ο προπονητής Τσετίν Γιλμάζ οδήγησαν τη Φενέρμπαχτσε στην κατάκτηση του Τουρκικού Πρωταθλήματος υπερισχύοντας της Τόφας.

Η Φενέρμπαχτσε επέστρεψε στην Ευρωλίγκα το 1992, αλλά έχασε στον προκριματικό γύρο. Ήταν φιναλίστ στον τελικό του Τουρκικού Πρωταθλήματος το 1992, το 1993 και το 1995, αλλά δεν μπορούσε να βρει έναν τρόπο να κερδίσει το πρωτάθλημα για κάποιο χρονικό διάστημα. Η τρίτη θέση κατά την περίοδο 1997–98 επέτρεψε στην ομάδα να επιστρέψει στην Ευρωλίγκα και με παίκτες όπως ο Μαχμούντ Αμπντούλ-Ραούφ, ο Μάρκο Μίλιτς, ο Ζαν Ταμπάκ, ο Ιμπραήμ Κουτλουάι και προς το τέλος ο Κόνραντ ΜακΡέι. Η Φενέρμπαχτσε προχώρησε στα πλέι-οφ, χάνοντας από τη Ρεάλ Μαδρίτης. Ο σύλλογος έφτασε στα προημιτελικά του Κυπέλλου Κόρατς το 1996 και το 2001, ενώ τερμάτισε τέταρτη στο FIBA ​​Europe League το 2005. Το καλοκαίρι του 2006 η ομάδα συγχωνεύτηκε με την Ούλκερσπορ σχηματίζοντας την «Φενέρμπαχτσε Ούλκερ». Μετά τη συγχώνευση, η Φενέρμπαχτσε κυριάρχησε στο πρωτάθλημα και κατέκτησε το πρωτάθλημα δύο συνεχόμενες φορές. Την επόμενη περίοδο, έχασε στον τελικό των πλέι-οφ από την Εφές Πίλσεν, ενώ την περίοδο 2009–10 στέφθηκε και πάλι πρωταθλήτρια, επικρατώντας αυτή τη φορά στους τελικούς εναντίον της Εφές Πίλσεν.

Η Φενερμπαχτσέ Ούλκερ ενισχύθηκε μεταγραφικά την περίοδο 2010–11 με πέντε νέες προσθήκες: Ενγκίν Ατσούρ, Σαρούνας Γιασικέβιτσιους, Μάρκο Τόμας, Καγιά Πεκέρ και Ντάριους Λαβρίνοβιτς, συμπεριλαμβανομένων των Μπόγιαν Μπογκντάνοβιτς, Κέρτις Τζέρελς, Τζέιμς Γκιστ, Χακάν Ντεμιρέλ και τελευταίο τον Θάμπο Σεφολόσα από το ΝΒΑ. Με προπονητή τον Νέβεν Σπάχια, η Φενέρμπαχτσε Ούλκερ στέφθηκε και πάλι πρωταθλήτρια. Έπειτα από δύο απογοητευτικές περιόδους, τις τύχες της ομάδας ανέλαβε ως προπονητής ο Ζέλικο Ομπράντοβιτς, ενώ το ρόστερ ενισχύθηκε με τους Λίνας Κλέιζα από τους Ράπτορς, τον πολλά υποσχόμενο Νεμάνια Μπιέλιτσα, τον Λούκα Ζόριτς, τον Τούρκο με πολλές προοπτικές Κενάν Σιπαχί και τον Μελίχ Μαχμούτογλου. Η Φενέρμπαχτσε Ούλκερ στέφθηκε πρωταθλήτρια και πάλι επικρατώντας της αντιπάλου της Γαλατασαράι στους τελικούς των πλέι-οφ. Το 2016 έφτασε μέχρι τον τελικό της Ευρωλίγκα αλλά ηττήθηκε από την ΤΣΣΚΑ Μόσχας στην παράταση με 101-96. Στην Τουρκία κατέκτησε το πρωτάθλημα κόντρα στην Ανατολού Εφές. Το 2017 στο Final 4 της Κωνσταντινούπολης η Φενέρ σήκωσε το πρώτο τρόπαιο της Ευρωλίγκα, νικώντας στον τελικό τον Ολυμπιακό με 80-64. Επίσης κατέκτησε και το πρωτάθλημα Τουρκίας νικώντας στη σειρά των τελικών την Μπεσίκτας με 4-0. Το 2018 κατέκτησε για ένατη φορά το πρωτάθλημα Τουρκίας νικώντας την Τόφας με 4-1 στη σειρά των τελικών. Στην Ευρωλίγκα έφτασε μέχρι τον τελικό της διοργάνωσης όπου ηττήθηκε από την Ρεάλ Μαδρίτης.

Το καλοκαίρι του 2020, ο Ζέλιμιρ Ομπράντοβιτς, μετά από επτά χρόνια παρουσίας, ανακοίνωσε επισήμως τη λύση τη συνεργασίας του με την ομάδα. Τεχνικός των Τούρκων τη σεζόν 2020-21 ήταν ο Ιγκόρ Κοκόσκοφ. Στις 31 Ιουλίου 2021, ανακοινώθηκε ως προπονητής ο Αλεξάντερ Τζόρτζεβιτς, με τον οποίο η ομάδα στις 13 Ιουνίου 2022, κατέκτησε στο Πρωτάθλημα Τουρκίας, αφού η Φενέρ κέρδισε την Εφές στη σειρά των τελικών με 3-1.

Ονομασίες
---------

Η Φενέρμπαχτε έχει αλλάξει κατά καιρούς την ονομασία της με βάση τον εκάστοτε χορηγό.

* 1913–2006: Fenerbahçe
* 2006–2015: Fenerbahçe Ülker
* 2015–2017: Fenerbahçe
* 2017–2018: Fenerbahçe Doğuş
* 2018–τώρα: Fenerbahçe

### Αποσυρθέντες αριθμοί

| Αριθμός | Εθνικότητα | Παίχτης | Θέση | Θητεία | Ημέρα απόσυρσης |
| --- | --- | --- | --- | --- | --- |
| **6** |  | Μιρσάντ Τουρκτζάν | PF | 2006–2012 | 16/09/2012 |
| **7** |  | Ομέρ Ονάν | SG | 2004–2005; 2006–2014 | 17/10/2014 |

Τίτλοι
------

* Ευρωλίγκα **(1)**: 2017
* Πρωτάθλημα Τουρκίας **(10)**: 1991, 2007, 2008, 2010, 2011, 2014, 2016, 2017, 2018, 2022
* Κύπελλο Τουρκίας **(7)**: 1967, 2010, 2011, 2013, 2016, 2019, 2020
* Σούπερ Καπ Τουρκίας **(7)**: 1990, 1991, 1994, 2007, 2013, 2016, 2017

Παραπομπές
----------

1. ↑  Fenerbahce Ulker - Welcome to EuroLeague Basketball
2. ↑  Fener Ulkerspor open new season Αρχειοθετήθηκε 2016-07-22 στο Wayback Machine. hurriyetdailynews.com
3. ↑  League History, 2006-07 Season - TBLStat.net Fenerbahçe Ülker 2006-2007
4. ↑  League History, 2007-08 Season - TBLStat.net Fenerbahçe Ülker 2007-2008
5. ↑
6. ↑  League History, 2008-09 Season - TBLStat.net Efes Pilsen 2008-2009
7. ↑  League History, 2009-10 Season - TBLStat.net Fenerbahçe Ülker 2009-2010
8. ↑  League History, 2010-11 Season - TBLStat.net Fenerbahçe Ülker 2010-2011
9. ↑  League History, 2013-14 Season - TBLStat.net Fenerbahçe Ülker 2013-2014
10. ↑  «Πρωταθλητές με... σόου οι Σλούκας - Ομπράντοβιτς!». *www.sdna.gr*. Ανακτήθηκε στις 13 Ιουνίου 2016.
11. ↑  «Άξια η Φενέρ, μεγάλος ο Ολυμπιακός (vid & pics)».. Ανακτήθηκε στις 2017-06-16.
12. ↑  «Πρωταθλήτρια Τουρκίας η Φενέρμπαχτσε με την... ανατροπή του αιώνια!».. Ανακτήθηκε στις 2017-06-16.
13. ↑  «Μυθική ανατροπή, "σκούπα" και πρωτάθλημα η Φενέρ! | Eurohoops». *Eurohoops*. 2017-06-16.. Ανακτήθηκε στις 2017-06-16.
14. ↑  «Το σήκωσε εμφατικά η Φενέρ!».. Ανακτήθηκε στις 2018-06-13.
15. ↑  «ΕΠΙΣΗΜΟ: Τέλος ο Ζέλικο Ομπράντοβιτς από τη Φενέρμπαχτσε!». *Eurohoops*. 23 Ιουνίου 2020. Ανακτήθηκε στις 10 Ιουλίου 2020.
16. ↑  «Φενέρ: Έτοιμη για συμφωνία με τον Ιγκόρ Κοκόσκοφ! (photo)». *Eurohoops*. 2 Ιουλίου 2020. Ανακτήθηκε στις 10 Ιουλίου 2020.
17. ↑  «Φενέρ: Νέος προπονητής ο Σάσα Τζόρτζεβιτς». *Eurohoops*. 31 Ιουλίου 2021. Ανακτήθηκε στις 16 Ιουνίου 2022.
18. ↑  «Πρωταθλήτρια Τουρκίας η Φενέρ του Τζόρτζεβιτς, υπέταξε την Εφές με 3-1 νίκες! | Gazzetta». *www.gazzetta.gr*. Ανακτήθηκε στις 16 Ιουνίου 2022.
19. ↑  «Fenerbahçe Spor Kulübü - Fenerbahçe SK». *www.fenerbahce.org*. Ανακτήθηκε στις 6 Οκτωβρίου 2020.
20. ↑  «Anasayfa - Fenerbahçe SK». *www.fenerbahce.org*. Ανακτήθηκε στις 6 Οκτωβρίου 2020.

Εξωτερικοί σύνδεσμοι
--------------------

* Επίσημος ιστότοπος